# &mancala; käsiraamat

A.H.M. Mahfuzur
Rahman

    65mahfuz90@gmail.com

Marek
Laane

    bald@smail.ee

Tõlge eesti keelde
2009-2010
A.H.M. Mahfuzur Rahman
2010-04-05
0.2

&mancala; on terve rea kõikjal maailma mängitava mängu avatud lähtekoodiga versioon. Mängu nimi &mancala; tuleneb araabia sõnast naqala, mis otsetõlkes tähendab liikuma.

KDE
kdegames
mäng
mancala
loogikamäng
lauamäng
üks mängija

## Sissejuhatus

### Mängu tüüp:

loogikamäng, lauamäng

### Mängijate arv:

Üks

Mancala on ühe mängijaga lauamäng. Õigupoolest pole see üks mäng, vaid terve mängude kogu.

Mancala mängimiseks on vajalik laud, mõned tassid ja kivid. Tasside ja kivide arv igas tassis erineb mänguti. Kui lauda pole käepärast, võib seda mängida kas või otse maas. Mõnel pool kasutatakse tasside asemel merikarpe või maasse süvendatud pesasid. Kivide osa võivad täita mis tahes esemed.

Mancalal on väga palju variante. Käesoleval juhul on aluseks võetud kaherealine mancala kahe mängijaga (üks inimene, teine arvuti).

## Kuidas mängida

### Eesmärk:

Hõivata rohkem kive kui vastane.

### Mängu alustamine

&mancala; liides
&mancala; liides

Sel pildil näeb, mismoodi &mancala; välja näeb. Liides on õige lihtne.

Pildil on näha mäng nimega kalah. Teisi mänguvariante võib valida liitkastist või menüükäsuga Fail Uus mäng Mängu nimi.

#### Märkus:

Mängureeglite põhjaliku kirjelduse leiab käsiraamatu osadest Põhialused and Konkreetsete mängude reeglid.

Kui soovid mängu mis tahes hetkel taaskäivitada, saab seda teha kas tööriistaribale klõpsates või valides menüükäsu Fail Käivita mäng uuesti.

Valida saab ka mängu raskusastme: Praegu on olemas kolm astet: lihtne, keskmine ja raske. Astme saab valida olekuribalt või menüükäsuga Seadistused Raskusaste aste.

Kui teed midagi, mis ei ole lubatud, näidatakse selle kohta teadet olekuribal. Kui näiteks mõni pesa on tühi ja sa soovid siiski just sealt liikuda, siis öeldakse sulle: Vabandust, käiguks ei jagu kive.

### Põhialused

&mancala; sisaldab praegu seitse mängu: kalah, oware, barbados_warri, bechi, dakon, sungka ja chungka.

Enne iga mängu seletamist tuleks tutvustada mõningaid mancala mängudele üldiselt kehtivaid reegleid. Kõigi mängude kirjeldamine väljub käsiraamatu ulatusest, mistõttu keskendutakse ainult käesolevasse mängurakendusse kaasatud mängudele.

Kõik kaherealised mängud sisaldavad mitut tassi (rakenduses pesa) ning igas neis mitut kivi. Pesade arv võib mänguti erineda. Mängija päralt on mõned pesad ja suur pesa, mis toimib hoiukohana. Kivisid saab liigutada pesast pesasse, aga kui see on pandud hoiukohta, siis sinna see ka jääb.

Kõigepealt tuleb paika panna mõned kriteeriumid:

Minimaalne külvatavate kivide arv

  Kivide arv pesas, mida on vaja lubatud käigu sooritamiseks, erineb mänguti. Kalahi puhul on selleks üks, bechi puhul aga kaks kivi.

Pärast külvi allesjäävate kivide arv

  Pärast käimist jääb mõnes mängus pesa tühjaks, aga mõnes on nõutav, et sinna jääks teatav arv kive. Kalahis võib pesa tühjaks jääda, aga bechi puhul on nõutav, et alles jääks üks kivi.

Liikumise suund

  Mõnes mängus liigub mängija päri-, mõnes aga vastupäeva. Lubatud on isegi tingimusliku suunaga liikumine (bechi puhul).

Külvamine

  Mängija käiku nimetatakse külvamiseks. Mängija peab oma käigu korral valima pesa, kust ta hakkab liikuma ehk külvama. Lubatud on kaks eri tüüpi külvamist:

  - Ühekordne: kehtib näiteks kalahis. Kui mängija valib käiguks pesa ning selles on minimaalselt käiguks vajalik arv kive, siis jäetakse pessa nõutud arv kive ning teised kaotatakse (ühekaupa) järgmistesse pesadesse (liikumissuunas) või hoiukohta, kuni kivid on otsas. Kui viimane kivi satub hoiukohta, võib järgneda boonuskäik (kui see on üldse lubatud). Võimalik on ka hõivamine, kui viimane kivi satub mängija pessa (ristihõive, kui see on lubatud) või vastase pessa (arvhõive ja ridahõive).

  - Mitmekordne: kui esimese külvi viimane kivi satub pessa, kus sellega tekib nii palju kive, et on võimalik teha käik, siis võetakse ette teine külvamine. See kestab seni, kuni kivi satub pessa, kust enam käia ei saa.

Boonuskäik

  Mõnes mängus on lubatud boonuskäik, kui viimane kivi satub mängija hoiukohta. Näide: kalah.

Hõive

  Mängudes on kasutusel eri tüüpi hõived, nimelt:

  - Risthõive: kui viimane kivi satub (mängija poolel) pessa, mis oli varem tühi, siis ta hõivab kõik kivid, mis asuvad otse selle vastu jäävas vastase poole pesas (kui seal kive on). Näide: kalah.

  - Arvhõive: kui viimane kivi satub vastase pessa ning sinna tekib selle tulemusel teatav kindel arv kive, siis saab need hõivata. Näide: oware, kui arv on 2 või 3.

  - Ridahõive: kui arvhõive on lubatud ning (sõltuvalt mängust) vastase eelmised või järgmised pesad sisaldavad sama arvu kive, siis hõivatakse ka need, kuni reegel enam ei kehti. Näited: oware, barbados_warri, bechi.

Selles mängus teeb esimese käigu inimene. Mängaja pool on alumine pool. Käik tähendab vajadust külvata. Kui pärast käiku on võimalik kive hõivata, siis seda ka tehakse. Kui boonuskäik on lubatud ja võimalik, siis võetakse ka see ette. Pärast mängijat jõuab kätte arvuti kord käia. Nii kestab mäng seni, kuni täidetakse eesmärk. Selleks on rohkendada kivide arvu hoiukohas. Kui kõik kivid on seal, on läbi ka mäng. Rohkem kive kogunud mängija võidab.

### Konkreetsete mängude reeglid

Mängud erinevad mõnevõrra ja neist erinevustest tulebki allpool juttu.

Kalah:

Piirkond
Külvamine
Liikumine
Min. külvatavate kivide arv
Laua suurus
Kive pesas
Hõive
Boonuskäik
Lähis-Ida
ühekordne
vastupäeva
1
2 x 6 (2 rida, 6 pesa igas reas)
4
risthõive
lubatud

Oware:

Piirkond
Külvamine
Liikumine
Min. külvatavate kivide arv
Laua suurus
Kive pesas
Hõive
Boonuskäik
Ghana
ühekordne
vastupäeva
1
2 x 6
4
arv- ja ridahõive (2 või 3)
pole lubatud

Barbados Warri:

Piirkond
Külvamine
Liikumine
Min. külvatavate kivide arv
Laua suurus
Kive pesas
Hõive
Boonuskäik
Barbados
ühekordne
vastupäeva
1
2 x 6
4
arv- ja ridahõive (2 või 3)
pole lubatud

Bechi:

Piirkond
Külvamine
Liikumine
Min. külvatavate kivide arv
Laua suurus
Kive pesas
Hõive
Boonuskäik
Eritrea (levinud kunama rahva seas)
ühekordne
tingimuslik (liikumine mängija kahest paremale käele jäävast pesast vastupäeva, teistest päripäeva)
2
2 x 4
6 (algselt)
arv- ja ridahõive (paarisarvu kivide korral)
pole lubatud

Dakon:

Piirkond
Külvamine
Liikumine
Min. külvatavate kivide arv
Laua suurus
Kive pesas
Hõive
Boonuskäik
Java saar
mitmekordne
vastupäeva
2
2 x 7
7 (algselt)
risthõive
pole lubatud

Chungka:

Piirkond
Külvamine
Liikumine
Min. külvatavate kivide arv
Laua suurus
Kive pesas
Hõive
Boonuskäik
Mariaani saared (Okeaania)
mitmekordne
päripäeva
2
2 x 7
7
risthõive
pole lubatud

Sungka:

Piirkond
Külvamine
Liikumine
Min. külvatavate kivide arv
Laua suurus
Kive pesas
Hõive
Boonuskäik
Filipiinid
mitmekordne
päripäeva
2
2 x 7
7
risthõive
lubatud

### Nipid ja nõuanded

Mõned uutele mängijatele tulusad näpunäited:

- Kui boonuskäigud on lubatud, proovi neid hankida. Samuti püüa vastane jätta boonuskäiguta. Püüa ka kive hõivata: korralik vastase kivide hõivamine võib tuua kiiresti suure võidu.

- Mäng käib arvutamisoskuse peale, nii et kui oskad kenasti arvutada, on sul tubli eelis.

Eksperimenteeri julgelt ja omanda ise vajalikud oskused. Õnne ja rõõmu mängimiseks!

## Autorid ja litsents

&mancala;

Rakenduse autoriõigus 2009-2010: A.H.M. Mahfuzur Rahman 65mahfuz90@gmail.com

Dokumentatsiooni autoriõigus © 2010: A.H.M. Mahfuzur Rahman 65mahfuz90@gmail.com

Tõlge eesti keelde: Marek Laane bald@smail.ee

&underFDL; &underGPL;

## Paigaldamine

### &mancala; hankimine

&install.intro.documentation; &install.compile.documentation;

### Kompileerimine ja paigaldamine

&install.compile.documentation;

&documentation.index;